Document ID: /fineweb-2-swissfilter-quality_10-filterrobots/filtered/01798.jsonl.gz/1379

Nachdem s Maislabyrinth scho sit em letschte Samschtig, 13. Juli 2019 offe hed, esch am Samschtig 20.Juli de Landwirschaft Live Anlass» gsi. Au Politprominenz isch vor Ort gsi.
Vom Würeloser Gmeindrot het als erschts de Markus Hugi sini Gruesswort a die zahlriich erschenene Sponsore und Bsuecher grechtet. Im Aaschluss hed de Regierigsrot und Landammann Markus Dieth i sinere Gruessbotschaft dra erinneret, dass de Aargau en wichtige Kanton für die gsamti Schwiizer Landwirschaft sig.
Die glandene Gäst send denn aaschliessend mit Würst vom Grill und kühlte Getränk verwöhnt wurde. Bem Parcour med em Rasemähtraktor händ sech Bsuecher und Gäst chönne versueche, en Ball, möglichst schnell dur de Parcour z transportiere. Für die chline Bsuecher hed’s en Trampitraktor Parcour z absolviere gä. Natürlich händ sech au hütt weder zahlrichi Bsuecher uf d Jagd nach de Wildsäu im Labyrinth g’macht.
Möchtet Ihr meh wüsse was alles lauft im Maislabyrinth, findet Ihr d Info uf de Huus-Sitte:
https://www.maislabyrinth-wettingen.ch